**Харолд 220614**

**Құдай қандай?**

***Паш етейін Жаратқанның жарлығын:***

***«Рухани ұлымсың, — деді Ол маған.***

***(Забур 2:7)***

Бұл бұрында болған бір оқиға, бірақ оны қайталап айта беруге болады. Бір кішкентай қыз сурет сабағында, қағазға әртүрлі әдемі түрлі-түсті қарандаштармен көптеген жіңішке сызықтар салып жатты. Мұғалімі баланың өнер туындысын көріп: «Суретін туралы айтып берші», - деп сұрады. Кішкентай қыз: «Мен Құдайдың суретін салып жатырмын!» - деп жауап береді.

Мұғалімі: «Мм, түсінікті! Бірақ Құдайдың қандай екенін ешкім білмейді ғой!» деді. Кішкентай қыз беделді түрде: «Мен суретімді аяқтаған кезде білетін болады», - деп жауап берді. Кішкентай баланың рухани түсінігі қандай керемет!

Әртүрлі діни топтар Құдайдың әртүрлі бейнелерін ойлап тапқан. Мысалы, мормондар Құдайды ет пен сүйектен тұратын мінсіз, биік адам деп үйретеді. Пантеистер болса, Құдайдың барлық жерде — күн батқандағы сұлулықта, баланың күлкісінде, гүлдің хош иісінде және т.б. бар екеніне сенеді.

Мұса: «Құдай өтірік айтатын пенде емес, ойын өзгерте беретін адам да емес. Ол айтса, сонысын іске асырмай ма, әлде сөз беріп, онысын орындамай ма?» деген еді (Руларды санау 23:19). Кейбір нәрселер бойынша бірдей ойламаса да, яһудилер де, мәсіхшілер де Құдайдың табиғаты мен сипатына келгенде ортақ бір нәрсеге сенеді. Иса былай деді: «Құдайдың Өзі — Рух. Сондықтан Оған сиынатындар Оның Рухына кенеліп, шындықпен сиынуға тиіс.» (Жохан 4:24).

Киелі кітапты жазушылар айтқан Құдай - адамға ұқсайтын барлық қасиеттерге ие тұлға: Ол ойлайды, сезінеді, қалайды, жақсы көреді және жек көреді, мейірімділік көрсетеді, әділдікті талап етеді және салдарға қарамастан әрекет етеді.